text: Se video: Skolekridt og streng disciplin tilbage i skolen
  06 oktober 2014 kl. 09.31
  Skolemuseet i Hodde ved Varde var rammen om en skoledag som den tog sig ud for 200 år siden. Den gang den danske folkeskole blev født.
  Den moderne tablet og mobiltelefonerne var væk. Erstattet af en gammeldaws tavle og kridt.
  Sådan som det foregik i 1814. Det år da Kong Frederik den 6. underskrev en række skolelove, der gav syv års undervisningspligt for alle børn i Danmark.
  I 2014 fejres så over hele landet, at vi har haft 200 år med ret og pligt til uddannelse. I dag mandag var elever i en skoleklasse på den tidligere Hodde Skole, som nu er skolemuseum.
  Marie Schultz, lærer på Starup Skole, var sammen med sine elever på besøg i den gamle skole. Varighed: 1:23.
  